In nomine Verbi incarnati. Notum sit omnibus fidelibus christianis, quod ego, in Dei nomine, Deodata dono Deo et sanctis ejus apostolis Petro et Paulo unum curtilum in villa Misiaco et unum campum in Monte Bosonango, talem partem qualem partem Bernardus, frater meus, habet, et quartam partem de uno prato quod vocatur in Prato Almari, et cursum in bosco qui vocatur Trembledo, pro remedio anime meæ, ut Dominus liberare me dignetur de penis inferni. Si quis autem hanc donationem calumpniare presumpserit, iram Dei omnipotentis incurrat. Signum Deodatæ, quæ fieri et firmare rogavit. S. Bernardi, Aynardi, Bernardi de Visandoni, et fratrum ejus, nominibus Ugo et Jocerannus.